stanford-oval/wikipedia huggingface dataset:
เดมิเซ็กชวล

การมีแรงดึงดูดทางเพศเฉพาะขั้นทุติยภูมิ
เดมิเซ็กชวลลิตี (อังกฤษ: demisexuality) หรือ เดมิเซ็กชวล (อังกฤษ: demisexual) เป็นรสนิยมทางเพศในบุคคลที่ไม่มีประสบการณ์การดึงดูดทางเพศในชนิดปฐมภูมิ– อันเป็นชนิดของการดึงดูดที่อาศัยลักษณะที่สังเกตเห็นได้ทันที เช่น รูปร่างหน้าตาหรือกลิ่น และประสบได้ทันทีหลังจากพบครั้งแรก บุคคลที่เป็นเดมิเซ็กชวลสามารถมีประสบการณ์การดูดทางเพศเฉพาะในชนิดทุติยภูมิ – อันเป็นชนิดของการดึงดูดที่เกิดขึ้นหลังจากการพัฒนาความผูกพันทางอารมณ์  ระยะเวลาที่บุคคลที่เป็นเดมิเซ็กชวลจำเป็นต้องรู้จักบุคคลอื่นก่อนที่จะพัฒนาเป็นการดึงดูดทางเพศต่อบุคคลอื่นนั้นแตกต่างกันไปในแต่ละคน โดยทั่วไปแล้วเดมิเซ็กชวลจัดอยู่ในสเปกตรัมของเอเซ็กชวล
ดูเพิ่ม

แพนเซ็กชวล
เอเซ็กชวล
ฟิกโตเซ็กชวล
สามารถ แสงเสงี่ยม

สามารถ แสงเสงี่ยม นักแสดงเลียนแบบ สุเทพ เทือกสุบรรณ ในรายการสภาโจ๊ก
ประวัติ

สามารถ แสงเสงี่ยม เป็นนักพากย์ ซึ่งเคยเป็นนักดนตรีมาก่อน เมื่อได้มาพากย์ที่ยูบีซี  จึงถูกชวนให้มาเป็นนักแสดงในสภาโจ๊ก และเล่นเป็นหัวหน้าแก๊งมาเฟียชาวไทยในหนังไตรภาค "20th Century Boy"（『２０世紀少年』）ของญี่ปุ่น (โตโฮ) โดยปรากฏตัวในภาคที่ 2 และ 3
สามารถ เสียชีวิตด้วยโรคมะเร็งปอดวันที่ 30 ธันวาคม พ.ศ. 2552 ด้วยวัย 64 ปี
ผลงานแสดง

ทเวนตี้เซนจูรี่บอย ภาค ๒ และ ๓ （『２０世紀少年』弟２章・最終章）(พ.ศ. 2552)   ...ชัยพร หัวหน้ามาเฟียไทยในญี่ปุ่น
โคตรเพชรฆาต (พ.ศ. 2548)   ...กำนันปาน
น.ช. นักโทษชาย(พ.ศ. 2545)   ...น.ช.สิน
ไกรทอง(พ.ศ. 2544)   ...เศรษฐีเจ้าเมืองพิจิตร
แหล่งข้อมูลอื่น

http://www.nangdee.com/name/?person_id=917
บุคคลสำคัญมาก

อาคารผู้โดยสารสำหรับบุคคลสำคัญมากที่ ท่าอากาศยานนานาชาติเวียนนา ผู้มีชื่อเสียงและเจ้าหน้าที่ระดับสูงของรัฐบาลมักใช้อาคารนี้
บุคคลสำคัญมาก หรือ วีไอพี (อังกฤษ: Very Important Person; ย่อเป็น VIP หรือ V.I.P.) หรือ บุคคลสำคัญ คือบุคคลที่ได้รับสิทธิพิเศษเนื่องจากตำแหน่งทางสังคม สถานะ อิทธิพล หรือ ความสำคัญ ที่สูง คำนี้เริ่มเป็นที่นิยมหลังสงครามโลกครั้งที่ 2 เมื่อนักบินกองทัพอากาศสหราชอาณาจักร ได้นำคำนี้มาใช้อย่างแพร่หลาย[ จำเป็นต้องมีการอ้างอิงเพิ่มเติม ]
ตัวอย่างของบุคคลสำคัญมาก ได้แก่ ผู้มีชื่อเสียง ประมุขแห่งรัฐ หรือ หัวหน้ารัฐบาล นักการเมือง ระดับสูง หรือบุคคลที่มีชื่อเสียงทางสังคมอื่น ๆ ที่ได้รับการปฏิบัติเป็นพิเศษไม่ว่าด้วยเหตุผลใดก็ตาม การปฏิบัติเป็นพิเศษกับบุคคลกลุ่มนี้จะแยกออกจากบุคคลทั่วไป และได้รับความสะดวกสบายหรือบริการในระดับที่สูงขึ้น
วีไอพีกับธุรกิจ

ในบางกรณี เช่น บัตรวีไอพี อาจใช้เป็นชื่อได้ในลักษณะเดียวกับ บัตรพรีเมียม หรือ บัตรเอกสิทธิ์ โดยปกติแล้วในสนามบิน บุคคลทั่วไปก็สามารถซื้อบัตรนี้ได้ได้ แต่ยังหมายถึงการแยกจากลูกค้ารายอื่น รวมถึงการตรวจสอบความปลอดภัยของตัวเองด้วย
รัฐมนตรีต่างประเทศ เอกอัครราชทูต หรือบุคคลสำคัญในรัฐบาล อาจใช้อาคารผู้โดยสารในท่าอากาศยานสำหรับบุคคลสำคัญมากได้ โดยต้องมีคำเชิญอย่างเป็นทางการจากรัฐบาลของประเทศปลายทางก่อน
บางครั้งมีการใช้คำว่า บุคคลที่สำคัญมาก ๆ (วีวีไอพี) ด้วยเช่นกัน โดยเฉพาะอย่างยิ่งเมื่ออ้างอิงถึง บุคคลสำคัญมากที่มีอันดับทางเศรษฐกิจและสังคมสูงมากหรือมีอำนาจในการซื้อ โดยเฉพาะอย่างยิ่งเมื่อใครก็ตามสามารถซื้อบริการวีไอพี เพื่อแยกแยะบุคคลที่มีความต้องการสูงเป็นพิเศษ บุคคลสำคัญยิ่งยวด (หรือ วีวีวีไอพี) อาจหมายถึงระดับความพิเศษที่สูงกว่าอีกด้วย
ดูเพิ่ม

บุคคลที่มีมูลค่าทรัพย์สินสุทธิสูง
นรินทร ณ บางช้าง

| นรินทร ณ บางช้าง |
| --- | --- |
ชื่อเกิด: นรินทร ณ บางช้าง
รู้จักในชื่อ: เอ๋
เกิด: 16 พฤษภาคม พ.ศ. 2510 (57 ปี)
ที่เกิด: กรุงเทพมหานคร
แนวเพลง: ป็อปร็อก, อัลเทอร์เนทีฟร็อก, พังก์ร็อก, อะคูสติกร็อก
อาชีพ: นักร้อง, นักแสดง นักแต่งเพลง, นักเขียน
เครื่องดนตรี: กีตาร์, เบส
ช่วงปี: พ.ศ. 2527 - ปัจจุบัน
ค่ายเพลง: จีเอ็มเอ็ม แกรมมี่

เว็บไซต์: http://www.facebook.com/NaturalByNarinthorn
นรินทร ณ บางช้าง (เกิด 16 พฤษภาคม พ.ศ. 2510) เป็นนักร้อง นักแสดง นักเขียนชาวไทย เธอมีผลงานเป็นที่รู้จักจากการเป็นศิลปินเดี่ยวภายใต้สังกัดจีเอ็มเอ็ม แกรมมี่ เธอได้รับฉายาว่า "ร็อคเกอร์หญิง" โดยมีเพลงฮิตสร้างชื่อเสียงได้แก่ เพื่อนไม่ทิ้งกัน, กลับมาสักครั้ง และ ขออภัยไว้ก่อน
ประวัติ

นรินทร ณ บางช้าง (ชื่อเล่น: เอ๋) เป็นทั้งนักร้อง นักแสดง และนักเขียนชาวไทย เป็นบุตรสาวของ ช.อ้น ณ บางช้าง สมาชิกวงเดอะ ฟ็อกซ์ และด้วยความที่นรินทรคลุกคลีกับวงเดอะฟ๊อกซ์ของผู้เป็นบิดามาตั้งแต่เด็ก อิทธิพลของดนตรีร็อคจึงซึมซับเข้าไปในตัวเธอได้อย่างง่ายดาย
เมื่อนรินทรเรียนจบชั้นมัธยมปีที่ 3 เธอบอกกับบิดาว่าอยากจะทำงานด้านร้องเพลง เนื่องด้วยบิดาไม่แน่ใจว่าลูกสาวคิดจะมุ่งมั่นกับเส้นทางนี้อย่างแท้จริงหรือไม่ จึงให้หนังสือเพลงพร้อมกับเทปม้วนหนึ่งไปให้นรินทรฟังและบอกว่าให้จดจำเนื้อเพลงและร้องให้ได้ภายใน 2 ชั่วโมง เพราะการจะเป็นนักร้องอาชีพต้องต่อเพลงใหม่ ๆ อยู่ตลอดเวลา ตั้งแต่นั้นเธอก็ได้เป็นหนึ่งในนักร้องของเดอะฟ๊อกซ์ร่วมกับ สุทธิเมธ เหล็กกล้า เล่นประจำตามคลับบาร์ รวมถึงงานแสดงสดตามที่ต่าง ๆ อีกด้วย
ภายหลังบิดาได้ยุบวงเดอะ ฟ็อกซ์ลง จึงพานรินทรไปฝากทำงานไว้กับกลุ่มบัตเตอร์ฟลาย ทางบัตเตอร์ฟลายมองเห็นถึงหน่วยก้านและความสามารถในตัวเธอจึงร่วมกันโปรดิวซ์งานชุดแรกในชื่อชุดว่า "ดอกไม้ จดหมาย ความรัก" เริ่มบันทึกเสียงกันในปี พ.ศ. 2528 และออกขายในปี พ.ศ. 2529 ภายใต้สังกัดจีเอ็มเอ็ม แกรมมี่
ปี พ.ศ. 2530 นรินทรเริ่มบันทึกเสียงงานชุดที่สองไปได้สามเพลง ก็ได้รับการคาสท์จากกลุ่มละครสองแปดให้มารับบทเป็น "อัลดอลซ่า" ในละครเวทีเรื่อง "สู่ฝันอันยิ่งใหญ่" ทำให้ต้องหยุดงานอัดเพลงไปก่อน ผลปรากฏว่ากระแสตอบรับในละครเวทีเรื่องนี้อยู่ในเกณฑ์ดีมากพลอยทำให้ตัวนรินทรเป็นที่รู้จักมากขึ้น เมื่อผลงานชุดที่สองบันทึกเสียงเสร็จโดยบัตเตอร์ฟลายเน้นการทำเพลงให้นรินทรชุดนี้เข้าหาตลาดมากขึ้น ทำให้งานชุด "ฝันนั้นเป็นจริง" ที่ออกมาในปี 2531 ได้รับความสำเร็จมากกว่าชุดแรกมาก โดยเฉพาะเพลง "ขออภัยไว้ก่อน" ซึ่งเป็นเพลงที่มีกลิ่นอายของบอสซาโนวา
นรินทรได้ออกเทปอีกหนึ่งชุดคือ "อย่างแรง" ในปลายปี พ.ศ. 2534 เปลี่ยนให้ กริช ทอมมัส มาเป็นโปรดิวเซอร์ จากนั้นก็หมดสัญญากับแกรมมี่
ภายหลังนรินทรทำงานอยู่ที่อาร์เอส และคงได้เห็นเธอผ่านตากันมาบ้างกับบทบาทของนักแสดง และคอมเมนเตเตอร์ในรายการทรู อะคาเดมี่ แฟนเทเชีย
ผลงาน > งานเพลง

อัลบั้ม ดอกไม้ จดหมาย ความรัก (วางแผง 1 มกราคม พ.ศ. 2529)
อัลบั้ม ฝันนั้นเป็นจริง (วางแผง 15 ธันวาคม พ.ศ. 2530)
อัลบั้ม อย่างแรง (วางแผง 17 พฤษภาคม พ.ศ. 2534)
อัลบั้ม โลกสวยด้วยมือเรา (วางแผง พ.ศ. 2534)
ผลงาน > ละครโทรทัศน์

คนใช้เจ้าขา / ช่อง 3 (พ.ศ. 2532)
เทพธิดาบาร์ 21 / ช่อง 3 (พ.ศ. 2533)
ขอบรั้วริมวัง / ช่อง 9 (พ.ศ. 2537)
คือหัตถาครองพิภพ / ช่อง 7 (พ.ศ. 2538)
หนุ่มทิพย์ / ช่อง 7 (พ.ศ. 2542)
ไฟอมตะ / ช่อง 9 (พ.ศ. 2553)
ฝันเฟื่อง / ช่องวัน (พ.ศ. 2557)
มาลีเริงระบำ / ช่อง 3 (พ.ศ. 2557)
ไดอารีตุ๊ดซีส์ เดอะซีรีส์ EP.9 จีเอ็มเอ็ม 25 / (พ.ศ. 2559)
มีเพียงรัก / ช่อง 3 (พ.ศ. 2561) (รับเชิญ)
เรือนไหมมัจจุราช / ช่องวัน 31 (พ.ศ. 2562)
เกมรักเอาคืน / จีเอ็มเอ็ม 25 (พ.ศ. 2562)
เกมรักเอาคืน จบใหม่ไม่ดื้อ / GMM 25 (พ.ศ. 2563)
เกมล่าทรชน / ช่อง 3 (พ.ศ. 2564) (รับเชิญ)
เกมรักเกมพยาบาท / พีพีทีวี (พ.ศ. 2564)
พระจันทร์มันไก่ / จีเอ็มเอ็ม 25 (พ.ศ. 2565)
ใต้สมุทรสุดปลายฟ้า / ไทยพีบีเอส (พ.ศ. 2566)
นักสืบสายรุ้ง / ไทยพีบีเอส (พ.ศ. 2566)
One Night Stand / ช่องวัน 31 (พ.ศ. 2566)
Faceless Love รักไม่รู้หน้า / จีเอ็มเอ็ม 25 (พ.ศ. 2566)
บางกอกคณิกา / ช่องวัน 31 - OneD Original (พ.ศ. 2567)
เมืองลับแล รับบท บุญนาค / ช่องเวิร์คพอยท์ (พ.ศ. 2567)
ผลงาน > ละครเวที

ละครเวทีเรื่อง สู่ฝันอันยิ่งใหญ่ (พ.ศ. 2530)
ละครเวที เรื่อง  โรสิตา (พ.ศ. 2535)
ละครเวทีเรื่อง แม่นาค เดอะมิวสิคัล (พ.ศ. 2552)
ละครเวทีเรื่อง น้ำใสใจจริง เดอะ มิวสิคัล (พ.ศ. 2553)
ละครเวทีเรื่อง rx3 (พ.ศ. 2561)
ละครเวทีเรื่อง หลายชีวิต เดอะมิงสิคคัล (พ.ศ. 2561)
ละครเวทีเรื่อง rx3 Restage (พ.ศ. 2561)
ละครเวทีเรื่อง แม่นาค เดอะมิวสิคัล (พ.ศ. 2562)
ผลงาน > ภาพยนตร์

ภาพยนตร์ ปล้น (พ.ศ. 2529)
ภาพยนตร์ พรจากฟ้า (พ.ศ. 2559)
เอ็มเอฟโกสต์

ซีรีส์มังงะญี่ปุ่น
| --- | --- |
เอ็มเอฟโกสต์
MFゴースト (MF Gōsuto)
มังงะ
เขียนโดย: ชูอิจิ ชิเงโนะ
สำนักพิมพ์: โคดันชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: ยังแมกกาซีนเคซี
นิตยสาร: ยังแมกกาซีนรายสัปดาห์
กลุ่มเป้าหมาย: เซเน็ง
วางจำหน่ายตั้งแต่: 4 กันยายน พ.ศ. 2560 – ปัจจุบัน
จำนวนเล่ม: 18 (ญี่ปุ่น) 17 (ไทย)
อนิเมะโทรทัศน์
กำกับโดย: โทโมฮิโตะ นากะ
เขียนบทโดย: เค็นอิจิ ยามาชิตะ
ดนตรีโดย: อากิโอะ โดบาชิ
สตูดิโอ: เฟลิกซ์ฟิล์ม
ถือสิทธิ์โดย: เมเดียลิงก์
เครือข่าย: Tokyo MX, TVA, ytv, RKB, Animax, TV Aichi, SBS, TSC, GYT
ฉาย:  2 ตุลาคม พ.ศ. 2566  – ปัจจุบัน
ตอน: 18
Preceded by
 อินิเชียล ดี (พ.ศ. 2538–2556) 
 สถานีย่อยการ์ตูนญี่ปุ่น
เอ็มเอฟโกสต์ (ญี่ปุ่น: MFゴースト; โรมาจิ: MF Gōsuto) เป็นซีรีส์มังงะญี่ปุ่น แต่งเรื่องและวาดภาพโดยชูอิจิ ชิเงโนะ เป็นภาคต่อของอินิเชียล ดี และเน้นไปที่ฉากการแข่งรถบนถนน ซีรีส์มังงะตีพิมพ์ในนิตยสารยังแมกกาซีนรายสัปดาห์ของสำนักพิมพ์โคดันชะตั้งแต่เดือนกันยายน พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 18 เมื่อเดือนตุลาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอเฟลิกซ์ฟิล์ม ออกอากาศตั้งแต่เดือนตุลาคม พ.ศ. 2566
การตอบรับ

ในเดือนมกราคม พ.ศ. 2562 มังงะมียอดจำหย่ายมากกว่า 1 ล้านเล่ม มากกว่า 3.2 ล้านเล่มในเดือนมกราคม พ.ศ. 2565 และมากกว่า 4 ล้านเล่มในเดือนมกราคม พ.ศ. 2566
แหล่งข้อมูลอื่น

เว็บไซต์ทางการของมังงะที่ยังแมกกาซีน (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ เอ็มเอฟโกสต์ ที่อนิ-วัน ไทยแลนด์
อนิเมะ เอ็มเอฟโกสต์ ที่ทรูไอดี
อนิเมะ เอ็มเอฟโกสต์ ที่แอมะซอนไพรม์วิดีโอ
เอ็มเอฟโกสต์ (มังงะ) ที่เครือข่ายข่าวอนิเมะ
เอ็มเอฟโกสต์ ที่อินเทอร์เน็ตมูวีเดตาเบส
| ด ค กเฟลิกซ์ฟิล์ม |
| --- | --- |
ซีรีส์โทรทัศน์:  ไดโตโชกัง โนะ ฮิตสึจิไก (พ.ศ. 2557)  เนโกะพาระ (พ.ศ. 2563)  ฝ่าปริศนาตะลุยโลกเบื้องหลัง (พ.ศ. 2564)  คุณอาฮาเรนนี่เข้าใจยากจริง ๆ นะ (พ.ศ. 2565)  เก็บเงินต่างโลก 8 หมื่นเหรียญ ไว้ใช้ยามเกษียณไงคะ (พ.ศ. 2566)  เอ็มเอฟโกสต์ (พ.ศ. 2566-ปัจจุบัน)  เมดสาวนักฆ่า (พ.ศ. 2567)  นักเจรจาสุดโฉดจะสร้างตำนานแคลนสุดแกร่ง (พ.ศ. 2567) 
ออริจินัลวิดีโอแอนิเมชัน:  ไดโตโชกัง โนะ ฮิตสึจิไก (พ.ศ. 2557–2558)  เนโกะพาระ (พ.ศ. 2560)  เนโกะพาระ เอ็กตรา (พ.ศ. 2561)  แฮร์พินดับเบิล (พ.ศ. 2565) 
 หมวดหมู่
สมรัชนี เกษร

| สมรัชนี เกษร |
| --- | --- |
เกิด: 23 ตุลาคม พ.ศ. 2513 (54 ปี) สมรัชนี เกษร
อาชีพ: นักแสดง,นางแบบ
ปีที่แสดง: 2527-2546
สังกัด: นักแสดงอิสระ (2530-2546)
สมรัชนี เกษร  (23 ตุลาคม พ.ศ. 2513 - ) ชื่อเล่น อุ๊  เป็นนักแสดงและนางแบบชาวไทย จบการศึกษาจากโรงเรียนราชินีและมหาวิทยาลัยรังสิต
ผลงาน > ละครโทรทัศน์

2534 ชลาลัย (ช่อง 5)
2534 เหตุเกิดที่ ส.น. (ช่อง 7)
2534 เชลยศักดิ์ (ช่อง 7)
2535 รอยทางแห่งความฝัน (ช่อง 9)
2536 ค่าของคน (ช่อง 7)
2537 ปราสาทมืด (ช่อง 3)
ผลงาน > ภาพยนตร์

เรือนแพ (2532)
ยิ้มนิดคิดเท่าไหร่ (2533)
บุญชู 5 เนื้อหอม (2533)
ส.อ.ว.ห้อง 2 รุ่น 44 (2533)
ม.6/2 ห้องครูวารี (2537)
ผลงาน > มิวสิกวิดีโอ

เพลง รอฝน วงเพื่อน (2530)
เพลง แผลเป็น วงทราย (2531)
เพลง เรือนแพ ชรินทร์ นันทนาคร (version 2532)
เพลง เกือบจะสาย ก้อย พรพิมล ธรรมสาร (2537)
เพลง กากีเหมือนดอกไม้ หยาด นภาลัย
ผลงาน > พิธีกร

โซนวัน (2540) ช่อง 9
สลักจิต ดลมินทร์

| สลักจิต ดลมินทร์ |
| --- | --- |
เกิด: 1 กุมภาพันธ์ พ.ศ. 2511 (56 ปี) สลักจิต ดลมินทร์
อาชีพ: นักแสดง, นางแบบ,พิธีกร
ปีที่แสดง: พ.ศ. 2535 - พ.ศ. 2546
สังกัด: ช่อง 3 (2533-2539)
สลักจิต ดลมินทร์  (1 กุมภาพันธ์ พ.ศ. 2511 - ) ชื่อเล่น ปุ้ย  เป็นนักแสดงและนางแบบชาวไทย
ผลงาน > ละครโทรทัศน์

2533  1-2-3 ชู้ต (ช่อง 9)
2536  สกุลกา (ช่อง 5)
2536  คำมั่นสัญญา (ช่อง 3)
2537 ไม่มีสวรรค์สำหรับคุณ  (ช่อง 3)
ผลงาน > ภาพยนตร์

ยังไม่สิ้นกลิ่นน้ำนม (2534)
บินแหลก (2538)
ผลงาน > มิวสิควีดีโอ

เพียงแค่ใจเรารักกัน - วิยะดา โกมารกุล ณ นคร ปี 2529
หัวใจเราเหมือนกัน - ฟอร์เอฟเวอร์ ปี 2532
การประชุมสภาฐานันดร ค.ศ. 1789

พิธีเปิดสมัยการประชุมสภาฐานันดร ณ พระราชวังแวร์ซาย กรุงปารีส 5 พฤษภาคม ค.ศ. 1789
การสาบานตนเข้ารับตำแหน่งสมาชิกสภาฐานันดร 5 พฤษภาคม ค.ศ. 1789
การประชุมสภาฐานันดร คริสต์ศักราช 1789 (ฝรั่งเศส: États généraux de 1789) เป็นการประชุมสภาฐานันดรฝรั่งเศส ซึ่งถือเป็นการประชุมครั้งแรกในรอบ 175 ปีตั้งแต่ครั้งล่าสุดในปี 1614
พระเจ้าหลุยส์ที่ 16 มีพระราชกฤษฎีกาเรียกประชุมสภาฐานันดรเพื่อหาทางออกเกี่ยวกับปัญหาการคลัง สภาฐานันดรเป็นสมัชชาใหญ่อันประกอบด้วยผู้แทน 1,200 คนจากสามฐานันดรแห่งราชอาณาจักร อันได้แก่ ฐานันดรที่หนึ่ง (สงฆ์), ฐานันดรที่สอง (ขุนนาง) และฐานันดรที่สาม (สามัญชน)
สภาฐานันดรมีการประชุมกันเป็นเวลาหลายสัปดาห์ตั้งแต่พฤษภาคมจนถึงมิถุนายน 1789 การประชุมนี้มีข้อติดขัดตั้งแต่วาระแรกของสมัยประชุม วาระนี้คือการพิจารณาระเบียบการออกเสียงว่าจะใช้ระบบเช่นใด ระหว่าง แบบแรกคือฐานันดรทั้งสามจะออกเสียงได้ฐานันดรละหนึ่งเสียง อันจะให้ความได้เปรียบแก่สองฐานันดรแรกและต้องพระประสงค์ขององค์กษัตริย์ หรือแบบที่สองคือให้ผู้แทนทุกคนมีสิทธิ์ออกเสียงเท่ากัน อันจะทำให้ฐานันดรที่สามซึ่งมีจำนวนสมาชิกมากสุดได้เปรียบ
การประชุมสภาฐานันดรดังกล่าวสิ้นสุดลงเมื่อฐานันดรที่สามแยกไปตั้งสมัชชาแห่งชาติ (Assemblée nationale) ทั้งเชิญอีกสองฐานันดรเข้าร่วมซึ่งขัดต่อพระราชประสงค์ อันเป็นสัญญาณการเกิดการปฏิวัติฝรั่งเศส
แวนด้า

| แวนด้า |
| --- | --- |

Vanda coerulea

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
อันดับ:: หน่อไม้ฝรั่ง Asparagales
วงศ์:: กล้วยไม้ Orchidaceae
วงศ์ย่อย:: Epidendroideae Epidendroideae
เผ่า:: Vandeae Vandeae
เผ่าย่อย:: Aeridinae Aeridinae
สกุล:: แวนด้า Vanda Gaud. ex Pfitzer

ชนิดต้นแบบ
Vanda tessellata 
ชื่อพ้อง
 Ascocentrum Schltr.  Euanthe Schltr.  Finetia Schltr. 1918, illegitimate homonym, not Gagnep. 1917  Neofinetia Hu  Nipponorchis Masam. illegitimate  Eparmatostigma Garay  Trudelia Garay  × Trudelianda Garay  Christensonia Haager  Ascocentropsis Senghas & Schildh.  Gunnaria S.C.Chen ex Z.J.Liu & L.J.Chen
แวนด้า (อังกฤษ: Vanda; ย่อชื่อในพืชสวนทางการค้าเป็น V.,) เป็นกล้วยไม้สกุลหนึ่งในวงศ์กล้วยไม้ (Orchidaceae) ซึ่งเป็นสกุลไม่ใหญ่นัก (ประมาณ 87 สปีชีส์) แต่เป็นไม้ดอกสำคัญที่ใช้ในการจัดดอกไม้  กล้วยไม้สกุลนี้ได้รับการพัฒนามากที่สุดในกลุ่มกล้วยไม้ทั้งหมดในวงศ์กล้วยไม้ (Orchidaceae) โดยมีราคาแพงมากในการจัดสวนดอกไม้เนื่องจากเป็นกล้วยไม้ที่มีความสวยงาม มีกลิ่นหอม ทนทาน และสีสันที่จัดจ้าน การปลูกแวนด้าแพร่หลายทั่วเอเชียตะวันออก, เอเชียตะวันออกเฉียงใต้ และเกาะนิวกินี รวมถึงยังมีบางสายพันธุ์ในรัฐควีนส์แลนด์ และบางเกาะในมหาสมุทรแปซิฟิกฝั่งตะวันตก
ชีววิทยา

ชื่อ "แวนด้า" มีที่มาจากภาษาสันสกฤต (वन्दाका) ที่เรียกแวนด้าสายพันธุ์ Vanda roxburghii (ชื่อพ้องกับ Vanda tessellata)
แวนด้าส่วนใหญ่เป็นกล้วยไม้อิงอาศัย  แต่บ้างบางพันธุ์ก็เป็นกล้วยไม้ขึ้นบนหิน หรือเป็นกล้วยไม้ที่ขึ้นบนดิน ที่กระจายอยู่ในอินเดีย  เทือกเขาหิมาลัย เอเชียตะวันออกเฉียงใต้ อินโดนีเซีย ฟิลิปปินส์ นิวกินี ทางใต้ของจีน และทางตอนเหนือของออสเตรเลีย
สกุลนี้เติบโตโดยอาศัยการแตกใบด้านข้าง และใบจะสูงไปเรื่อยๆ ตามหลักที่ยึดเอาไว้  ในบางสายพันธุ์ใบจะแบนๆ แต่ส่วนใหญ่แล้วใบจะกว้าง ใบรีรูปไข่ ตรงกลางเป็นร่อง (strap-leaves) ในขณะที่กล้วยไม้สกุลอื่นมีใบกลม (ทรงกระบอก) ใบอวบน้ำเพื่อปรับตัวให้เก็บกักน้ำหากเข้าสู่ช่วงแล้งน้ำ ลำต้นของแวนด้ามีขนาดที่แตกต่างกันไป  ซึ่งมีบางสายพันธุ์ที่เป็นพันธุ์แคระซึ่งความยาวไม่กี่เมตร แวนด้าสามารถปลูกให้ต้นใหญ่ได้ในเรือนปลูกและในการเพาะเลี้ยงในเรือนปลูก และในสายพันธุ์ไว้อิงอาศัย จะสามารถแผ่ขยายลำต้นได้ใหญ่มากโดยอาศัยระบบรากอากาศซึ่งแผ่ไปทุกทิศทาง
ในช่อดอกจะมีดอกลักษณะแบนรวมกันหลายดอกแผ่ออกด้านข้างในหนึ่งช่อ  ส่วนใหญ่มีสีเหลือง-น้ำตาล และมีจุดสีน้ำตาล แต่ก็มีสีขาว เขียว ส้ม แดง และสีไวน์แดงด้วย ที่ปากดอกมีเดือยเล็กๆ แวนด้าออกดอกได้บ่อยทุกๆ สองสามเดือน และดอกยังบานทนได้ถึงสองถึงสามสัปดาห์
กล้วยไม้แวนด้าจำนวนมาก โดยเฉพาะอย่างยิ่ง พันธุ์ Vanda coerulea (ฟ้ามุ่ย) อยู่ในภาวะใกล้สูญพันธุ์ เนื่องจากการเข้าถึงถิ่นที่อยู่จึงทำให้พบเห็นกันไม่บ่อยนัก อีกทั้งยังพบเห็นได้ไม่บ่อยนักในพื้นที่ป่าที่ได้รับการรบกวนที่ได้รับแสงแดดจัด มันมักจะถูกคุกคามและเสี่ยงจากการถูกทำลายถิ่นที่อยู่ มีการห้ามการค้าและการส่งออกกล้วยไม้แวนด้าป่าสีน้ำเงิน (สายพันธุ์Vanda coerulea) หรือฟ้ามุ่ย และแวนด้าป่าอื่นโดยชื่อของกล้วยไม้ต้องห้ามในการซื้อขายจะถูกขึ้นบัญชีในภาคผนวกที่สองของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์
การเพาะเลี้ยง

แวนด้าเป็นหนึ่งในห้าของสกุลกล้วยไม้ที่มีการปลูกในสวนกล้วยไม้มากที่สุด เพราะว่ามันมีดอกที่มีงดงามมากที่สุดในบรรดาพืชวงศ์กล้วยไม้ทั้งหมด[ต้องการอ้างอิง] แวนด้ามีส่วนสนับสนุนอย่างมากในงานของนักผสมพันธุ์พืช ในการสร้างสรรค์ไม้ดอกเพื่อส่งตลาดไม้ตัดดอกแวนด้าสายพันธุ์Vanda coerulea(ฟ้ามุ่ย)เป็นหนึ่งในกล้วยไม้ไม่กี่ชนิดที่ให้ดอกสีน้ำเงิน(จริงๆแล้วเป็นสีม่วงอมน้ำเงิน) ซึ่งได้สีที่น่าพึงพอใจมากในการผสมพันธุ์ข้ามชนิดและการผสมข้ามสายพันธุ์
กล้วยไม้สีน้ำเงินมักจะหายากในกล้วยไม้ มีเพียงกล้วยไม้พันธุ์ Thelymitra crinita ในสายพันธุ์ terrestrial เท่านั้นจากออสเตรเลียเท่านั้น ที่ให้"สีน้ำเงิน" จริงๆในขณะที่พันธุ์  Aganisia cyanea สายพันธุ์ที่ขึ้นในที่ลุ่มทางตอนเหนือและตอนใต้ของทวีปอเมริกา เป็นพันธุ์ที่เพาะเลี้ยงยาก แต่ให้ดอกสีน้ำเงินเมทัลลิค  ทั้งสองสายพันธุ์นี้เหมือนแวนด้ามาก ซึ่งกลีบดอกมีสีม่วงอมน้ำเงินแต้มอยู่ในกลีบดอกอีกด้วย
แวนด้าพันธุ์Vanda dearei  เป็นต้นหลักที่ให้สีเหลืองในการผสมพันธุ์แวนด้า สายพันธุ์Vanda Miss Joaquim เป็นแวนด้าดิน ซึ่งผสมพันธุ์ตามธรรมชาติกับกล้วยไม้ดิน(ที่มีใบทรงกระบอก) และเป็นดอกไม้ประจำชาติของประเทศสิงคโปร์
แวนด้าไม่สามารถปลูกโดยการขยายหัว(เทียม) แต่ปลูกด้วยการแยกหน่อ ใบทนแล้งได้ และบางพันธุ์มีใบกลม เป็นทรงกระบอก สายพันธุ์ส่วนใหญ่ของสกุลแวนด้าเกือบจะทุกสายพันธุ์ เป็นพืชอิงอาศัยที่มีขนาดใหญ่มากที่ถูกพบในถิ่นอาศัยที่ได้รับการรบกวน และต้องการแสงแดดมาก แวนด้าที่ปลูกจะมีระบบรากขนาดใหญ่  บางสายพันธุ์จะมีกิ่งแขนกลักษณะคล้ายเสาเพื่อมช้ในการยึดเกาะ และทำให้ต้นโตเป็นต้นใหญ่ได้อย่างรวดเร็ว
การปลูกนี้ต้องการการดูแลเอาใจใส่อย่างสม่ำเสมอในปิดปลิดใบแห้งออก สายพันธุ์ที่อาศัยกระเช้าเกาะจะเติบโตได้ดีที่สุด ในกระบะไม้ก้นโปร่งขนาดใหญ่ เพื่อให้ระบบรากอากาศขยายิได้อย่างอิสระ การรบกวนหรือตัดรากแวนด้าที่เจริญเติบโตเต็มที่ออกจำนวนมาก โดยเฉพาะอย่างยิ่ง แวนด้าและสายพันธุ์เอื้องกุหลาบ อาจทำให้ออกดอกน้อย และอาจไม่ออกดอกในฤดูนั้นหรืออาจจะนานกว่านั้น การปลูกจึงต้องไม่รบกวนหรือทำลายระบบรากในขณะที่ต้นกำลังจะโตเต็มที่  แวนด้าพันธุ์ใบกลมจะเพาะพันธุ์ได้ง่ายมากๆ
การเพาะเลี้ยงแวนด้าให้รากของแวนด้าเปลือย และในพันธุ์ที่ยึดติดกับกระเช้าปลูกจำเป็นต้องรดน้ำต้นไม้ทุกวัน และให้ปุ๋ยทุกสัปดาห์เนื่องจากแวนด้าต้องการปุ๋ยมาก (กินปุ๋ย)ในการปลูกแวนด้าในโรงเรือน  แวนด้าสามารถเติบโตได้ภายนอกอาคารที่ให้ร่มเงาบ้าง เช่นในฮาวาย กุญแจสำคัญในการปลูกแวนด้าพันธุ์ที่ยึดกับกระเช้าปลูกให้ประสบความสำเร็จนั้น ต้องมีปัจจัยที่ดีในการเจริญเติบโต การปลูกที่มีปัจจัยทางสิ่งแวดล้อมซึ่งไม่เอื้ออำนวยและระบบการให้น้ำที่ไม่ดี ส่งผลให้ใบล่วง ลำต้นแห้งลีบ ลำต้นหงิกงอ และลำต้นโทรมได้ แวนด้าพันธุ์ปลูกในกระเช้าปลูกจึงไม่ใช่กล้วยไม้ของผู้ที่เริ่มปลูกกล้วยไม้ ซึ่งมันต้องการการควบคุมการเจริญเติบโตเพื่อบรรลุความสำเร็จในการเพาะเลี้ยง
การจำแนกชั้น

ในการศึกษาระดับโมเลกุลของสกุล แวนด้า ล่าสุด มีการรวมสกุล Ascocentrum, Neofinetia และ Euanthe ในอดีตเข้ากับชื่อพ้อง แวนด้า ด้วย
การจำแนกชั้น > ลูกผสมกล้วยไม้ป่า

Vanda × boumaniae (V. insignis × V. limbata) (หมู่เกาะซุนดาน้อย)
Vanda × charlesworthii (V. bensonii × V. coerulea) (พม่า)
Vanda × confusa (V. coerulescens × V. lilacina) (พม่า)
Vanda × hebraica (V. denisoniana × V. brunnea) (พม่า)
อ่านเพิ่ม

Grove, D. L. 1995. Vandas and Ascocendas. Timber Press, Portland, Oregon. 241 pp.
Motes, Martin R., and Alan L. Hoffman. 1997 Vandas, Their botany, history and culture. ISBN 0-88192-376-1
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แวนด้า
ข้อมูลที่เกี่ยวข้องกับ แวนด้า ที่วิกิสปีชีส์
Vanda Miss Joaquim
| --- | --- |
การแยกแยะหน่วยอนุกรมวิธาน:  Wikidata: Q286061  Wikispecies: Vanda  BOLD: 431489  EoL: 29135  EPPO: 1VADG  FNA: 134346  FoC: 134346  GBIF: 2783121  GRIN: 12628  iNaturalist: 140284  IPNI: 30077641-2  IRMNG: 1381074  ITIS: 894605  NCBI: 38198  NZOR: 0d8099f1-93c9-48a3-99db-6e785e8cf39f  PLANTS: VANDA  POWO: urn:lsid:ipni.org:names:30077641-2  Tropicos: 40022863  uBio: 4928083  WCSP: 211423 
Vanda ampullacea
Vanda Robert's Delight
Vanda tricolor
Vanda falcata
Vanda hindsii โดย Lewis Roberts
Vanda lamellata
Vanda garayi
Vanda Pachara Delight
Vanda Robert's Delight 'Crownfox Magic'
Vanda Sansai Blue
นิธิ สมุทรโคจร

| นิธิ สมุทรโคจร |
| --- | --- |

สารนิเทศภูมิหลัง
เกิด: 1 ธันวาคม พ.ศ. 2517 (49 ปี) ประเทศไทย
คู่สมรส: พรพรรณ ชนะรัตนโสภณ (2545–ปัจจุบัน)
บุตร: 2 คน
อาชีพ:  นักแสดง  นายแบบ  พิธีกร  นักธุรกิจ  ยูทูบเบอร์ 
ปีที่แสดง: พ.ศ. 2538–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2539–ปัจจุบัน)
นิธิ สมุทรโคจร (เกิด 1 ธันวาคม พ.ศ. 2517) ชื่อเล่น จ๊อบ เป็นนักแสดง นายแบบ และพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

นิธิ สมุทรโคจร จบการศึกษาจาก คณะนิเทศศาสตร์ มหาวิทยาลัยกรุงเทพ เอกวิชาการโฆษณา ในปี พ.ศ. 2539 และมีผลงานละครหลายเรื่อง เช่น กะล่อนคูณสอง,  เกียรติยศกบฏรัก, สุดหัวใจ, ขมิ้นกับปูน เป็นต้น และเป็นพิธีกรเกมโชว์และผู้ผลิตรายการสารคดีท่องเที่ยว สมุดโคจร ทางช่อง อมรินทร์ทีวี ช่อง34
ทางด้านชีวิตส่วนตัว เขาแต่งงานกับ "มิกิ" พรพรรณ ชนะรัตนโสภณ สาวนอกวงการบันเทิง ทายาทโรงแรมรอยัลฮิลด์ รีสอร์ทแอนด์สปา มีลูกชายชื่อ ธนิก สมุทรโคจร (เคนโด้) และ ลูกสาวชื่อ ธนินี สมุทรโคจร (เคดาห์) และยังมีศักดิ์เป็นลูกพี่ลูกน้องกับ ดนัย สมุทรโคจร ดารา/นักแสดง อีกด้วย เขานับถือศาสนาอิสลาม
ธุรกิจ

Royal Hills Golf Resort & Spa : รอยัลฮิลล์กอล์ฟ รีสอร์ท แอนด์ สปา เป็นโรงแรม 4-5 ดาว, สนามกอล์ฟ, บริษัทนายหน้าขายที่ดิน กับภรรยานอกวงการทายาทเจ้าของโรงแรมที่จังหวัดนครนายก และก่อตั้งบริษัท สานฟ้า จำกัด เมื่อปี 2548 เพื่อสร้างสรรค์สิ่งใหม่ๆ ให้แก่วงการบันเทิง และตอบสนองความต้องการที่หลากหลายทางด้านการตลาดในรูปแบบของงานด้าน Organizer และ Event โดยรายการโทรทัศน์ประกอบไปด้วยรายการ
รายการ สมุดโคจร ออกอากาศทุกวันเสาร์ เวลา 16.00 - 16.30 น. ทางช่องอมรินทร์ทีวี ช่อง 34 และชมย้อนหลังทาง Youtube : Sanfah Channel
รายการ หลงรักยิ้ม ทุกวันเสาร์ เวลา 14.00 - 14.27 น. ทางช่อง ไทยรัฐทีวี ช่อง 32 เริ่มวันที่ 14 กันยายน 2562 - 19 ธันวาคม 2563 โดยพิธีกร แดเนียล เฟรเซอร์ (ย้ายจากช่อง 3SD(28) ทุกวันอาทิตย์ เวลา 16.30 - 17.00 น. เริ่มวันที่ 9 ตุลาคม 2559 - 8 กันยายน 2562)
รายการ ลองStay ทุกวันวันอาทิตย์ เวลา 16.30 - 17.00 น. ทาง 3SD(28) เริ่มวันที่ 3 เมษายน 2559 ถึงวันที่ 11 กันยายน 2559
รายการ KNIGHT LAND ดินแดนอัศวินซ่า ทุกวันเสาร์ เวลา 15.00 - 16.00 น. ทางช่องWorkpoint TV เริ่มวันที่ 7 พฤศจิกายน 2558 - 30 เมษายน 2559
รายการ เมล็ดพันธุ์พิทักษ์โลก Season 1 ทุกวันจันทร์และอังคาร เวลา 15.55 - 16.00 น.ทางสถานีวิทยุโทรทัศน์แห่งประเทศไทย, ช่อง 11 เริ่มวันที่ 22 กุมภาพันธ์ 2559 - 2 พฤษภาคม 2559
รายการ เมล็ดพันธุ์พิทักษ์โลก Season 2 ทุกวันเสาร์ เวลา 17.00 - 18.00 น. ทาง3SD(28) เริ่มตอนแรกวันที่ 29 เมษายน - 15 กรกฎาคม 2560
ทุกวันพฤหัสบดี เวลา 16.55 - 16.57 น. ทางสถานีวิทยุโทรทัศน์แห่งประเทศไทย, ช่อง 11 เริ่มตอนแรกวันที่ 4 พฤษภาคม - 27 กรกฎาคม 2560
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2539 | คู่รัก |  | ช่อง 3 |
| 2539 | รักสับหลีก |  | ช่อง 3 |
| 2540 | ซึมน้อยหน่อย กะล่อนมากหน่อย | มนัส ธรรมสุธี / นัท | ช่อง 3 |
| 2540 | ปลื้ม | มนัส ธรรมสุธี / นัท | ช่อง 3 |
| 2541 | ร่วมงานรัก |  | ช่อง 3 |
| 2541 | กะล่อนคูณสอง |  | ช่อง 3 |
| 2542 | ละครเทิดพระเกียรติ ผู้ใหญ่...ใฝ่ประหยัด |  | ช่อง 3 |
| 2542 | เกียรติยศกบฏรัก |  | ช่อง 3 |
| 2542 | เก้าอี้ขาวในห้องแดง | บูรพา | ช่อง 3 |
| 2542 | คุณนายจิตป่วน |  | ช่อง 3 |
| 2543 | สาวน้อยคาเฟ่ | ภูรี หัตถการ (ภู) | ช่อง 3 |
| 2544 | สุดหัวใจ |  | ช่อง 3 |
| 2544 | ขมิ้นกับปูน | ธนา จิตรการ (คู่กับ ศิริลักษณ์ ผ่องโชค) | ช่อง 3 |
| 2544 | สาวฮอตหนุ่มเฮ้ว |  | ช่อง 3 |
| 2545 | ปีกมาร | ภูฉาย | ช่อง 3 |
| 2545 | จดหมายถึงดวงดาว |  | ช่อง 3 |
| 2545 | เจ้าสาวสายฟ้าแลบ |  | ช่อง 3 |
| 2547 | ริษยา | ชนก | ช่อง 3 |
| 2547 | เขียวหวาน 2001 |  | ช่อง 3 |
| 2548 | เจ้าบ่าวก้นครัว | พลาย | ช่อง 3 |
| 2548 | จันทร์ ฤ จะฉาย |  | ช่อง 3 |
| 2549 | ปูลม |  | ช่อง 3 |
| 2550 | บ้านวุ่นอุ่นไอรัก | ธัญญ์ | ช่อง 3 |
| 2551 | สะใภ้ลูกทุ่ง | อาสนะ / อาร์ต (กะเทย) | ช่อง 3 |
| 2551 | สุดแดนหัวใจ | พ่อเลี้ยงภีระ | ช่อง 3 |
| 2551 | รักเธอยอดรัก | เอกชัย (คู่กับ เบญจวรรณ อาร์ดเนอร์) | ช่อง 3 |
| 2552 | จำเลยกามเทพ | กะปอม | ช่อง 3 |
| 2552 | น้ำผึ้งขม | สันทัด | ช่อง 3 |
| 2552 | สูตรเสน่หา | ปฏิคม, นายตัวเปี๊ยก | ช่อง 3 |
| 2553 | สืบสวนป่วนรัก | คงเดช | ช่อง 3 |
| 2553 | วนาลี | พันตำรวจโทวิชาติ (คู่กับ เจนสุดา ปานโต) | ช่อง 3 |
| 2554 | เมียแต่ง | ณรงค์ (คู่กับ พรชิตา ณ สงขลา) | ช่อง 3 |
| 2555 | ต้มยำลำซิ่ง | อิทธิ (คู่กับ รฐา โพธิ์งาม) | ช่อง 3 |
| 2555 | ก้นครัวตัวแสบ | ปฐวีย์ / วี (คู่กับ กุลณัฐ ปรียะวัฒน์) | ช่อง 3 |
| 2556 | พรพรหมอลเวง | เมธี (คู่กับ ณัฐริกา ธรรมปรีดานันท์) | ช่อง 3 |
| 2556 | อันโกะ กลรักสตรอว์เบอร์รี่ | ธกฤต (คู่กับ ธนิดา กาญจนวัฒน์) | ช่อง 3 |
| 2557 | รอยรักหักเหลี่ยมตะวัน | คาซุมะ | ช่อง 3 |
| 2557 | รอยฝันตะวันเดือด | คาซุมะ | ช่อง 3 |
| 2558 | บุรำปรัมปรา | มีฤทธิ์ มังคลาวงศ์ (คู่กับ เพชรลดา เทียมเพ็ชร) | ช่อง 3 |
| 2559 | กุหลาบตัดเพชร | ดนัยเทพ (คู่กับ ธัญญาเรศ เองตระกูล) | ช่อง 3 |
| 2560 | อาคม | ศักดิ์ชาย | ช่อง 3 |
| 2561 | เงินปากผี | เสริม (คู่กับ รินลณี ศรีเพ็ญ) | ช่อง 3 |
| 2561 | มีเพียงรัก | ศิระ | ช่อง 3 |
| 2562 | ละครชุด ลูกผู้ชาย เรื่อง เพชร | อาทร อ่องเกียรติตระกูล (อ่อง) (รับเชิญ) | ช่อง 3 |
| 2562 | Teeใครทีมันส์ | โปรป๋อง | ช่อง 3 |
| 2563 | เล่ห์บรรพกาล | ผู้พันโฮเซ่ | ช่อง 3 |
| 2564 | พราวมุก | ลิมปิชาติ อนันต์ธรภัทร (คู่กับ มยุริญ ผ่องผุดพันธ์) | ช่อง 3 |
| 2564 | บ้านก้านมะยม |  | ช่อง 3 |
| 2564 | แก่นแก้ว | พนัส | ช่อง 3 |
| 2566 | เพราะรัก | เสี่ยลิขิต | ช่อง 3 |
| 2566 | โปงลางฮักออนซอน | นภดล (นภ) | ช่อง 3 |
| 2566 | หลังคาใบบัว | กระจ่าง | อมรินทร์ทีวี |
| 2567 | เว้าวอนรัก | เรือง ราชมนตรี (รับเชิญ) | ช่อง 3 |
| 2567 |  ดวงใจเทวพรหม ตอน ลออจันทร์ | เจ้าหลวงรังสิมันตุ์ พูคำวงศ์ | ช่อง 3 |
ผลงาน > ละครเวที

อลหม่านบ้านทรายทอง (2543)
ชายกลาง (2550)